TRANSPORDIAMETILE
TAOTLUS TEISALDATAVA REGISTREERIMISMÄRGI (PROOV) VÄLJASTAMISEKS
EstMil Hooldus OÜ taotleb teisaldatava registreerimismärgi (PROOV) väljastamist seoses ettevõtte poolt teostatava tsiviil-, militaar- ja eriotstarbeliste sõidukite valmistamise, ümberehitamise ning nende katsetamise vajadusega.
MKM määruse nr 19 „Mootorsõiduki ja selle haagise registreerimise tingimused ja kord“ lisa 3 lg 1 kohaselt väljastatakse teisaldatav registreerimismärk muu hulgas sõiduki teise astme valmistajale.
EstMil Hooldus OÜ tegevus ei piirdu sõidukite ümberehituse, remondi ja hooldusega. Ettevõte teostab tsiviil-, militaar- ja eriotstarbeliste sõidukite valmistamist, ümberehitust ning integreerib neile uusi juhtimis- (sh kaugjuhitav tehnoloogia, mis on omakorda juba valideeritud Transpordiameti poolt), elektroonika-, side- ja muid erisüsteeme. Tööde tulemusena tekib uus sõiduk või muutuvad sõiduki tehniline ülesehitus, funktsioonid ja/või kasutusotstarve. Seetõttu vastab ettevõtte tegevus nende tööde osas sisuliselt sõiduki teise astme valmistaja tegevusele.
Äriregistris on EstMil Hooldus OÜ põhitegevusalaks märgitud militaartehnika remont ja hooldus (EMTAK 33181). Palume arvestada, et Äriregistris kajastuv põhitegevusala ei ole ettevõtte kõigi tegevuste ammendav loetelu. Tegevusalade kajastamine põhineb majandusaasta aruandes esitatud arimüügitulu jaotusel. Seetõttu ei tähenda eraldi ümberehitamise tegevusala puudumine registris, et ettevõte sellise tegevusega ei tegele. Palume hinnata ettevõtte vastavust eelkõige tegeliku tegevuse sisu alusel.
Uue sõiduki valmistamise ja ümberehituse lahutamatuks osaks on tehtud tööde ja paigaldatud süsteemide kontrollimine ning katsesõidud. Lisaks jõuab EstMil Hooldus OÜ valdusesse selleks ka sõidukeid, mis ei ole Eesti liiklusregistris registreeritud. PROOV-märk on vajalik, et selliste sõidukitega saaks valmistamise, ümberehitamise ja katsetamise perioodil teha nõuetekohaseid kontroll- ja katsesõite.
Eeltoodust tulenevalt palume käsitleda EstMil Hooldus OÜ-d kirjeldatud tegevuse osas sõiduki teise astme valmistajana ning väljastada ettevõttele teisaldatav registreerimismärk (PROOV) koos selle kasutamiseks vajaliku päevikuga.
Oleme valmis vajadusel esitama täiendavaid selgitusi ning näiteid ettevõtte poolt teostatavatest sõidukite ümberehitustest.
Lugupidamisega
Enn Laansoo, Jr.
Juhatuse liige
EstMil Hooldus OÜ
16070787
enn@estmil.ee 5216858

